สวัสดีค่ะ พบก้อนที่รักแร้ข้างขวาประมาณ0.5-1cmค่ะ บางครั้งก็เจ็บ บางครั้งก็ไม่เจ็บ จะเป็นอันตรายถึงขั้นต้องผ่าตัดออกเลยรึเปล่าคะ และมีวิธีรักษาที่จะทำให้มันยุบหายไปเลยไหมคะ ขอบค่ะ
สวัสดีค่ะ การคลำพบก้อนที่รักแร้ อาจเป็น1. เนื้อเยื่อไขมันใต้ผิวหนัง หากมีน้ำหนักขึ้น หรืออายุมากขึ้น ไขมันจะสะสมบริเวณใต้รักแร้มากขึ้นได้ อาจทำให้คลำแล้วรู้สึกเหมือนเป็นก้อน แต่จะไม่มีอาการเจ็บ2. เป็นฝีที่รักแร้ แต่ผิวหนังจะมีการบวมแดงและปวด หากฝีมีรูเปิด อาจเห็นหนองไหลออกมา3. ต่อมน้ำเหลืองโต ซึ่งเกิดได้จากหลายสาเหตุ เช่น การมีแผลติดเชื้อที่บริเวณมือหรือแขน โรคแมวข่วน มะเร็งต่อมน้ำเหลือง มะเร็งเต้านมที่กระจายมาที่ต่อมน้ำเหลือง มะเร็งของเซลล์เม็ดสีที่กระจายมาที่ต่อมน้ำเหลือง เป็นต้น แต่ก็จะมีอาการอื่นๆ ตามแต่ละโรคร่วมด้วย ดังนั้นหากไม่มีอาการผิดปกติอื่นๆ ก็ไม่น่าใช่4. ส่วนเนื้อเยื่อของเต้านมที่เจริญเติบโตยื่นเข้าไปในรักแร้ ซึ่งในช่วงที่มีประจำเดือน อาจจะขยายใหญ่ขึ้น ทำให้คลำได้เป็นก้อนและมีอาการเจ็บได้ ถือเป็นลักษณะที่เป็นมาแต่กำเนิด ไม่ได้อันตรายแต่อย่างใด5. ก้อนเนื้องอกต่างๆ ของเนื้อเยื่อเกี่ยวพัน เช่น ก้อนไขมัน ก้อนซีสต์หากคลำได้เป็นก้อนชัดเจนที่รักแร้ข้างเดียวแนะนำควรไปพบแพทย์เพื่อทำการตรวจค่ะ แพทย์จะใช้การตรวจคลำ หากสงสัยว่ามีก้อน อาจตรวจต่อด้วยอัลตราซาวด์ค่ะ ส่วนการรักษาก็จะขึ้นกับสาเหตุ ไม่ได้จำเป็นต้องผ่าตัดออกในทุกกรณีค่ะ